**ZAPISNIK**

s 27. sjednice Upravnog vijeća Dvora Trakošćan održane dana 30.01.2024. u Upravi Dvora Trakošćan s početkom u 10,00 sati.

Prisutni: dr.sc. Vesna Pascuttini Juraga, predsjednica

 Andreja Srednoselec, zamjenica predsjednice

 Nedeljka Vodolšak, članica

 Ljerka Šimunić, članica

 Ivan Mravlinčić, član

 dr.sc. Goranka Horjan, ravnateljica

 Tanja Ferćec, voditeljica računovodstva

Sjednicu je otvorila predsjednica Upravnog vijeća dr.sc. Vesna Pascuttini Juraga i predložila sljedeći

**D N E V N I R E D**

|  |  |
| --- | --- |
| 1. | Usvajanje dnevnog reda |
| 2. | Usvajanje Zapisnika s 25. sjednice Upravnog vijeća od 20.12.2023. godine |
| 3.  | Usvajanje Zapisnika s 26. (elektronske) sjednice Upravnog vijeća od 26.01.2024. godine |
| 4. | Donošenje Odluke o usvajanju Financijskog izvještaja Dvora Trakošćan za 2023. godinu |
| 5. | Donošenje Odluke o raspodjeli rezultata poslovanja Dvora Trakošćan za 2023. godinu |
| 6. | Donošenje Odluke o ispravku rezultata poslovanja iz 2023. godine |
| 7. | Donošenje Odluke o usvajanju Izvješća o radu Dvora Trakošćan za 2023. godinu |
| 8. | Donošenje Odluke o usvajanju Izvješća o radu Upravnog vijeća Dvora Trakošćan za 2023. godinu |
| 9. | Donošenje Pravilnika o unutarnjem ustrojstvu i načinu rada muzeja Dvor Trakošćan |
| 10. | Donošenje Odluke o prihvaćanju Zapisnika o provedenoj reviziji muzejske građe |
| 11. | Donošenje Odluke o davanju u zakup poslovnih prostora |
| 12. | Ostala pitanja |

**Ad 1.) Usvajanje dnevnog reda**

Predsjednica je zamolila članove da glasaju o usvajanju predloženog dnevnoga reda 27. sjednice.

**Zaključak: Upravno vijeće je jednoglasno usvojilo dnevni red.**

**Ad 2.) Usvajanje Zapisnika s 25. sjednice Upravnog vijeća od 20.12.2023. godine**

Predsjednica je zamolila članove Upravnog vijeća da na temelju uvida u zapisnik s 25. sjednice koji im je bio poslan elektronskom poštom glasaju o usvajanju navedenog zapisnika.

**Zaključak: Upravno vijeće je jednoglasno usvojilo Zapisnik s 25. sjednice Upravnog vijeća od**

 **20.12.2023. godine.**

**Ad 3.) Usvajanje Zapisnika s 26. (elektronske) sjednice Upravnog vijeća od 26.01.2024.**

 **godine**

Predsjednica je zamolila članove Upravnog vijeća da na temelju uvida u zapisnik s 26. (elektronske) sjednice koji im je bio poslan elektronskom poštom glasaju o usvajanju navedenog zapisnika.

**Zaključak: : Upravno vijeće je jednoglasno usvojilo Zapisnik s 26. (elektronske) sjednice**

 **Upravnog vijeća od 26.01.2024. godine.**

**Ad 4.) Donošenje Odluke o usvajanju Financijskog izvještaja Dvora Trakošćan za 2023.**

 **godinu**

Voditeljica računovodstva Tanja Ferčec je članicama Upravnog vijeća detaljno izložila Financijski izvještaj Dvora Trakošćan za 2023. godinu sa sljedećim financijskim pokazateljima:

|  |  |
| --- | --- |
| **Ukupni prihodi 2023.** | 1.160.270,78 € |
| **Višak prihoda 2022.** | 262.425,55 € |
| **Sveukupni prihodi** | 1.422.696,33 € |
| **Rashodi 2023.** | 1.013.001,24 € |
| **Manjak primitaka od financijske imovine zbog konverzije u euro** | 0,64 € |
| **Višak prihoda** | 409.694,45 € |

Sveukupni prihodi u 2023. godini povećani su za 64 % u odnosu na 2022. godinu, a ukupni rashodi u 2023. godini povećani su za 35 % u odnosu na 2022. godinu.

**Zaključak: Upravno vijeće je jednoglasno donijelo Odluku o usvajanju Financijskog izvještaja**

 **Dvora Trakošćan za 2023. godinu.**

**Ad 5.) Donošenje Odluke o raspodjeli rezultata poslovanja za 2023. godinu**

Temeljem članka 82. stavka 2. Pravilnika o proračunskom računovodstvu i računskom planu („Narodne novine“ 124/14, 115/15, 87/16, 3/18, 126/19 i 108/20) i članka 30. Statuta Muzeja Dvor Trakošćan, Upravno vijeće je donijelo Odluku o raspodjeli rezultata poslovanja za 2023. godinu sa sljedećim sadržajem:

„Članak 1.

Ovom Odlukom o raspodjeli rezultata poslovanja ostvarenog u poslovanju Dvora Trakošćan za 2023. godinu utvrđuje se raspodjela rezultata poslovanja.

Članak 2.

1. Stanje u Bilanci na dan 31.12.2023. godine na osnovnim računima podskupine 922 iskazano je kako slijedi:

* Višak prihoda poslovanja na računu 92211 u iznosu od 443.948,85 €
* Manjak prihoda od nefinancijske imovine na računu 92222 u iznosu od 34.253,86 €
* Manjak primitaka od financijske imovine u iznosu od 0,64 €.

2. Od ostvarenog viška prihoda poslovanja u iznosu od 443.948,85 € pokriva se manjak prihoda od nefinancijske imovine u iznosu od 34.253,86 € i manjak primitaka od financijske imovine od 0,64 € te se iskazuje višak prihoda poslovanja u iznosu od 409.694,45 €.

3. Utvrđeni višak prihoda i primitaka poslovanja iz 2023. godine u iznosu od 409.694,45 € koristiti će se sukladno specifikaciji:

|  |  |
| --- | --- |
| OPIS AKTIVNOSTI | IZNOS |
| Dovršetak programa pripravništvo  | 9.819,46 € |
| Dovršetak programa programske djelatnosti - projektna dokumentacija za izgradnju uspinjače i kosog lifta do dvorca (V etapa) te ugradnja dizala i podiznih platformi u dvorcu (VI etapa). | 18.329,19 € |
| Dovršetak programa - Uređenje južnog dijela staze oko jezera za invalide (IV etapa) | 345.944,05 €  |
| Sanacija staza i drvenog stepeništa za pristup dvorcu |  35.601,75 € |
|  |  |
| UKUPNO:  | 409.694,45 € |

Članak 3.

Ova Odluka stupa na snagu prvi dan od donošenja.“

**Zaključak: Upravno vijeće je jednoglasno donijelo Odluku o raspodjeli rezultata poslovanja**

 **za 2023. godinu.**

**Ad 6.) Donošenje Odluke o ispravku rezultata poslovanja iz 2023. godine**

Na temelju članka 82. stavka 2. Pravilnika o proračunskog računovodstvu i računskom planu (NN 124/14, 115/15, 87/16, 84/17, 3/18, 126/19 i 108/20) i članka 40. Statuta Muzeja Dvor Trakošćan, Upravno vijeće je donijelo Odluku o ispravku rezultata poslovanja iz 2023. godine sa sljedećim sadržajem:

 „I.

Ovom Odlukom provodi se ispravak knjiženja rezultata poslovanja iskazan u glavnoj knjizi Dvora Trakošćan. Početno stanje na kontu 9221 – Višak prihoda - iznosi 409.694,45 €.

 II.

Rezultat poslovanja iz točke I. zbog povrata više uplaćenih sredstava HZZ-u, treba korigirati na način da se stanje na kontu 9221 umanji za 1.252,45 tj. odobrava se osnovni račun 9221 – Višak prihoda (izvor financiranja 52– ostale pomoći i darovnice) za iznos od 1.252,45 €.

 III.

Nakon izvršenog ispravka u poslovnim knjigama Dvora Trakošćan novi rezultat poslovanja iznosi 408.442,00 €.

 IV.

Ova Odluka stupa na snagu prvi dan od donošenja. „

**Zaključak: Upravno vijeće je jednoglasno donijelo Odluku o ispravku rezultata poslovanja iz**

 **2023. godine.**

**Ad 7.) Donošenje Odluke o usvajanju Izvješća o radu Dvora Trakošćan za 2023. godinu**

Ravnateljica je članovima Upravnog vijeća izložila Izvješće o radu Dvora Trakošćan za 2023. godinu. Izvješće se sastoji od uvodnog dijela, izvještaja o postignutim ciljevima i rezultatima te dijela o posebnim i stručnim programima. Izvješće je sastavljeno prema izvješćima rada zaposlenika, a uređivanje podataka su obavile Andreja Srednoselec i ravnateljica koja je napravila format za izvješće.

Ljerka Šimunić je istaknula da je izvješće veoma iscrpno te da je posao na izradi izvješća odlično odrađen.

**Zaključak: Upravno vijeće je jednoglasno donijelo Odluku o usvajanju Izvješća o radu Dvora**

 **Trakošćan za 2023. godinu.**

**Ad 8.) Donošenje Odluke o usvajanju Izvješća o radu Upravnog vijeća Dvora Trakošćan za**

 **2023. godinu**

Ravnateljica je članovima Upravnog vijeća izložila Izvješće o radu Upravnog vijeća Dvora Trakošćan za 2023. godinu. Održano je ukupno 10 sjednica Upravnog vijeća, od toga je 8 sjednica održano uživo, a 2 su bile elektronske. Izvješće sadrži popis prisutnih članova s pojedinih sjednica, kao i dnevni red svake pojedine sjednice.

**Zaključak: Upravno vijeće je jednoglasno donijelo Odluku o usvajanju Izvješća o radu**

 **Upravnog vijeća Dvora Trakošćan za 2023. godinu.**

**Ad 9.) Donošenje Pravilnika o unutarnjem ustrojstvu i načinu rada muzeja Dvor Trakošćan**

Ravnateljica je članove Upravnog vijeća obavijestila kako je Ministarstvo kulture i medija dalo prethodnu suglasnost na Pravilnik o unutarnjem ustrojstvu i načinu rada muzeja Dvor Trakošćan i prijedlog teksta kojeg im je Dvor Trakošćan dostavio 26. siječnja 2024. (Klasa: 611-05/24-01/0011, Urbroj: 532-02-03-01/6-24-2 od 26. siječnja 2024.). Novi će pravilnik omogućiti zapošljavanje stručnog osoblja, ali i osoblja u području razvoja publike, održavanja te u računovodstvu.

**Zaključak: Upravno vijeće je jednoglasno donijelo Pravilnik o unutarnjem ustrojstvu i**

 **načinu rada muzeja Dvor Trakošćan.**

**Ad 10.) Donošenje Odluke o prihvaćanju Zapisnika o provedenoj reviziji muzejske građe**

Ravnateljica je članove Upravnog vijeća obavijestila da je u razdoblju od 01. lipnja do 31. prosinca 2023. godine provedena revizija muzejske građe sljedećih zbirki: Zbirku fotografija, zbirka arhivskog gradiva, Zbirku lovstva, Zbirku namještaja, Zbirku oružja, Zbirku knjiga, Zbirku posuđa, Zbirku slika i grafika te Zbirku varia. Uz zapisnike su izrađeni popisi pronađenih inventariziranih predmeta i popisi nepronađenih inventariziranih predmeta. Revizija je provedena pomoću aplikacije Linka 2 za pametne telefone Revizija. Zapisnici će se dostaviti Ministarstvu kulture i medija.

**Zaključak: Upravno vijeće je jednoglasno donijelo Odluku o prihvaćanju Zapisnika o**

 **provedenoj reviziji muzejske građe.**

**Ad 11.) Donošenje Odluke o davanju u zakup poslovnih prostora**

Temeljem članka 30. Statuta Muzeja Dvor Trakošćan, Klasa: 011-01/23-01/2, Urbroj: 2186-13-2-02-23-1 od 02.11.2023. godine te informacije ravnateljice o davanju u zakup poslovnih prostora, Upravno vijeće je donijelo Odluku o davanju u zakup poslovnih prostora sa sljedećim sadržajem:

„I.

Ovom Odlukom utvrđuje se davanje u zakup poslovnih prostora:

|  |  |  |
| --- | --- | --- |
|  | Poslovni prostor | Namjena |
| 1. | Poslovni prostor sa pripadajućom terasom smješten u prizemlju jednokatne zgrade uprave Dvora Trakošćan Neto korisne površine 251,60 m2 – poslovni prostorNeto korisne površine 84 m2 - terasa | Ugostiteljska djelatnost pripremanja i usluživanja jela, pića i napitaka |
| 2. | Javne površine za štandove na Trgu tradicijskih obrta | Turistička i/ili trgovačka djelatnost: prodaja suvenira, umjetnina, antikviteta, pružanje turističkih informacija i usluga, prodaja tradicijskih proizvoda i prodaja prehrambenih tradicijskih proizvoda iz ponude vlastitog OPG-a i sl., a koji se po specifikacijama mogu smatrati tradicijskom ponudom |

II.

Prihvaća se prijedlog ravnateljice za davanje u zakup poslovnih prostora iz članka 1. ove Odluke sa slijedećim rokovima i početnim cijenama zakupa:

|  |  |  |  |
| --- | --- | --- | --- |
|  | Poslovni prostor | Razdoblje | Cijena zakupa |
| 1. | Poslovni prostor sa pripadajućom terasom smješten u prizemlju jednokatne zgrade uprave Dvora Trakošćan | 5 godina | Početna cijena zakupa za poslovni prostor 5,47 eura/m2 bez PDV-aCijena zakupa za terasu – 50% iznosa cijene ponuđene za poslovni prostor/m2 po m2 terase bez PDV-a |
| 2. | Javne površine za štandove na Trgu tradicijskih obrta | 1 godina | Početna cijena dnevne zakupnine 3,25 eura/dan bez PDV-a |

III.

Tekstovi javnih natječaja i prijedlozi ugovora o zakupu poslovnog prostora i javnih površina odredit će se posebnom odlukom.

IV.

Prije objave javnih natječaja za zakup poslovnih prostora iz članka 1. ove Odluke, sukladno članku 15. Statuta Muzeja Dvor Trakošćan, zatražit će se suglasnost Ministarstva kulture i medija

V.

Ova Odluka stupa na snagu prvi dan od donošenja.

Također, ravnateljica je članove Upravnog vijeća obavijestila da je Zagorje International d.o.o. za informiranje koji je zakupio poslovni prostor servisne građevine uz jezero s pripadajućom terasom radi obavljanja ugostiteljske djelatnosti uputio zamolbu za oslobađanje od obveze plaćanja zakupnine do okončanja radova na izmuljivanju jezera i sanaciji šetnice, a po nastavku plaćanja za odbijanje iznosa uloženih sredstava od iznosa plaćanja zakupnine.

Članovi Upravnog vijeća su zaključili da se zbog objektivnih otežanih okolnosti poslovanja (izmuljivanje jezera) zakupnika oslobodi plaćanja zakupnine tijekom 6 zimskih mjeseci. U pravnoj službi Ministarstva kulture i medija potrebno je provjeriti da li će se sklapati aneks ugovora ili donositi odluka o jednokratnom oslobađanju plaćanja zakupnine.

**Zaključak: Upravno vijeće je jednoglasno donijelo Odluku o davanju u zakup poslovnih**

 **prostora**.

 **Upravno vijeće je jednoglasno zaključilo da se zakupnika Zagorje International**

 **d.o.o. zbog otežanih okolnosti poslovanja oslobodi plaćanja zakupnine za**

 **poslovni prostor servisne građevine uz jezero tijekom 6 zimskih mjeseci.**

**Ad 12.) Ostala pitanja**

Pod točkom Ostala pitanja ravnateljica je članove Upravnog vijeća izvijestila o problemu koji se pojavio u realizaciji projekta izgradnje mosta preko Trakošćanskog jezera. Za projekt je izrađena dokumentacija, ishođene su lokacijska i građevinska dozvola te je nužno napraviti temeljenje mosta dok je jezero prazno jer će u protivnom trošak biti višestruko veći kada se voda vrati u jezero. Ministarstvo kulture i medija odobrilo je 642.830,00 eura za program izgradnje potpornjaka i upornjaka mosta te sanaciju klizišta za 2024. godinu. Međutim, Upravni odjel za prostorno uređenje i graditeljstvo Varaždinske županije sada smatra da se ne radi o faznom projektu te da bi bilo bolje napraviti drugi tip mosta (uprti, betonirani most umjesto visećeg mosta) i novu projektnu dokumentaciju.

Članovi Upravnog vijeća su jednoglasno zaključili da je postojeće rješenje visećeg mosta preko Trakošćanskog jezera bolje za vizuru i krajolik, sastavni je dio već ishođene lokacijske i građevinske dozvole te je kao takvo u sklopu plana programskih aktivnosti bilo usvojeno na Upravnom vijeću i prijavljeno Ministarstvu kulture i medija koje je odobrilo program. Također, postojeće rješenje ima odobrenje nadležne konzervatorske službe. Stoga će se od Ministarstva kulture i medija zatražiti suglasnost za pokretanje natječaja i postupka javne nabave za betoniranje temelja i upornjaka mosta na temelju postojeće projektne dokumentacije.

**Zaključak: Upravno vijeće je primilo obavijest ravnateljice o problemu u realizaciji projekta**

 **izgradnje mosta preko Trakošćanskog jezera.**

Sjednica je završila s radom u 11.15 sati.

Klasa: 007-01/24-01/3

Urbroj: 2186-13-2-02-24-2

U Trakošćanu, 19.03.2024.

 Zapisničar: Predsjednica Upravnog vijeća:

 Andreja Srednoselec dr.sc. Vesna Pascuttini Juraga

\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_